**ΑΝΑΚΟΙΝΩΣΗ ΤΜΗΜΑΤΟΣ ΑΓΡΟΤΙΚΗΣ ΒΙΟΤΕΧΝΟΛΟΓΙΑΣ ΚΑΙ ΟΙΝΟΛΟΓΙΑΣ**

Η Γενική συνέλευση του Τμήματος Αγροτικής Βιοτεχνολογίας και Οινολογίας σε έκτακτη συνεδρίαση της την 1 Μαρτίου 2024, εκφράζει τη θλίψη της για την απώλεια του ιδρυτή και ιδιοκτήτη της εταιρίας Raycap Κώστα Αποστολίδη.

Η προσφορά του στην Δράμα και την κοινωνία τεράστια. Ιδίως στο Τμήμα Οινολογίας και Τεχνολογίας Ποτών ο εκλιπών υπήρξε συμπαραστάτης και ευεργέτης του. Η συμβολή του στην εκπαιδευτική διαδικασία μέσω της προσφοράς εξοπλισμού για την ίδρυση οινοποιείου στο χώρο της Σχολής απέδειξε το έμπρακτο ενδιαφέρον που έδειξε για την ανάπτυξη του Τμήματος δίνοντας τη δυνατότητα για άρτια εκπαίδευση των φοιτητών του Τμήματος μας από τη μια, καθώς και για την πραγματοποίηση έρευνας απαραίτητης για το Τμήμα από την άλλη.

Η πορεία του εκλιπόντος υπήρξε πρότυπο για τον επιχειρηματικό κόσμο και θα εμπνέει στο μέλλον τους φοιτητές του Τμήματος μας.

Εκ μέρους του Τμήματος Αγροτικής Βιοτεχνολογίας και Οινολογίας του Διεθνούς Πανεπιστημίου της Ελλάδας εκφράζουμε τα ειλικρινή συλλυπητήρια μας στην οικογένεια του, τα στελέχη και τους εργαζομένους στην Raycap.

Ταυτόχρονα αποφασίζουμε

* Η ανακοίνωση αυτή να βγει στον ιστότοπο του Τμήματος και να σταλεί για δημοσίευση στον ιστότοπο του Διεθνούς Πανεπιστημίου της Ελλάδας.
* Να γίνει ειδική αναφορά στην μνήμη του εκλιπόντος, ως πρώτο θέμα στην προσεχή τακτική συνεδρίαση της συνέλευσης του Τμήματος και να τηρηθεί ενός λεπτού σιγή.
* Να προταθεί στην Κοσμητεία της Σχολής η ονομασία του χώρου του εργαστηρίου ως εργαστήριο οινολογίας Κώστας Αποστολίδης.
* Να διοργανωθεί σεμνή εκδήλωση μνήμης με τη συμμετοχή των πρυτανικών αρχών στους χώρους του Τμήματος

Ο πρόεδρος του Τμήματος Αγροτικής Βιοτεχνολογίας και Οινολογίας

Μάμαλης Σπυρίδων